Bespreek jou plek vir jaarkongres voor sperdatum - Bladsy 3
Nuusflitse – Junie 2019 - Bespreek jou plek vir jaarkongres voor sperdatum
Daar is slegs enkele dae oor vir Vrystaat Landbou (VL) se lede om vir spesiale korting op registrasiefooie vir die organisasie se jaarkongres te kwalifiseer. Hulle moet spring en daarvoor, of vir die aandfunksie en damesprogram, teen 4 Julie 2019 registreer.
VL het reeds in Mei se Nuusflitse daaroor berig en die oproep na die kongres, aandfunksie en damesprogram is op 7 Mei 2019 aan alle landbouverenigings en VL strukture gestuur. Die finale sperdatum vir inskrywings, teen die gewone tarief, vir dié geleenthede is 25 Julie 2019. Sien die dokumente aangeheg vir meer inligting.
Die kongres fokus weer vanjaar op VL se lede. Verlede jaar was die tema Terug na ons lede en vanjaar is dit Wat is my rol as lid van Vrystaat Landbou? Die jaarkongres vind op 7 en 8 Augustus 2019 by Monte Bello Estate, die aandfunksie op 7 Augustus 2019 by Leopards & Lace en die damesprogram op 8 Augustus 2019 by Urth in Bloemfontein plaas.
Skryf in vir Landbouvereniging van Jaar kompetisie
VL moedig sy landbouverenigings aan om in te skryf vir die Landbouvereniging van die Jaar kompetisie. Hierdie gesogte eerbewys word aan ’n landbouvereniging toegeken wat uitsonderlik funksioneer. Die sluitingsdatum vir inskrywings is 3 Julie 2019. Agri Hertzogville is in 2018 as Landbouvereniging van die Jaar aangewys.
VL sal oudergewoonte ’n heerlike damesprogram op 8 Augustus 2019 in die Rosestad aanbied. Dit beloof om ’n ontspanne oggend vol verrassings en opwinding te wees. Die gasspreker is die bekende aktrise, regisseur en TV-aanbieder Lizz Meiring.
Inskrywings vir Landbouvereniging van die Jaar: 3 Julie 2019
Korting/afslag op registrasie vir jaarkonges, aandfunksie en damesprogram: 4 Julie 2019 (Jaarkongres: R450 per persoon teen 4 Julie 2019, gewone prys R550; Aandfunksie: R300 per persoon teen 4 Julie 2019, gewone prys R400; Damesprogram: R250 per persoon teen 4 Julie 2019; gewone prys R300)
Registrasie vir jaarkonges, aandfunksie en damesprogram: 25 Julie 2019
Klik hier vir die oproep na VL se jaarkongres van 2019.
Klik hier vir ’n inskrywingsvorm vir die jaarkongres, aandfunksie en damesprogram.
Klik hier vir ’n inskrywingsvorm vir Landbouvereniging van die Jaar.